### Resume

[adresse] anmoder om godkendelse af skema C og godkendelse af byggeregnskabet for den fysiske helhedsplan for afd. 18, Moldeparken, med en samlet anlægssum for renoveringen 368.852.403 kr. [adresse] oplyser, at stigningen i anlægssummen primært skyldes indeksering, forøgede udgifter til genhusning samt uforudsete ekstraarbejder. Landsbyggefonden har - under forudsætning af kommunens godkendelse - godkendt skema C og byggeregnskabet.

### Sagsfremstilling

Gennemførelsen af den fysiske helhedsplan for afd. 18 Moldeparken er nu afsluttet, og byggeregnskabet er revideret og godkendt af revisor.

Afdelingen er beliggende på [adresse] – 75, Vejle, og består af 380 ældre- og familieboliger.

Byrådet godkendte den 14. september 2016 i pkt. 204, skema A, for renovering af afdelingen med en anlægssum på ca. [adresse] kr. Byrådet godkendte den 9. maj 2018 i pkt. 128, skema B, for renoveringen af afdelingen med en samlet anlægssum på 355.238.710 kr. De to byrådssager er vedhæftet sagen.

Stigning i anlægssum fra skema A til skema B med ca. 10 mio. kr. var en følge af indeksering, ligesom der var kommet større fokus på at undgå at anvende miljøfarlige stoffer i forbindelse med renoveringen.

Stigningen i anlægssum fra skema B til skema C på ca. 14 mio. kr. skyldes primært indeksering, øgede udgifter til genhusning, og ekstraarbejder. Særskilt redegørelse for ekstraarbejder vedlægges som bilag. De væsentligste punkter er stigninger grundet indeksering, som udgør ca. 3 mio. kr., omkostningerne ved genhusning ca. 8,2 mio. kr. og ekstraarbejder ca. 13 mio. kr.

Væsentlige årsager til merudgiften

[adresse] oplyser, at de eksisterende boligblokke alle er opført på pæle, da jordbundsforholdene i området ikke er særligt gode. Den nye klimaskærm er derfor opbygget på nye pæle, der rammes så tæt på den eksisterende facade, som muligt. De eksisterende fundamenter var ikke støbt i forskallingskasser, hvorfor det ikke var muligt at ramme pælene, så tæt på det eksisterende byggeri, som først projekteret. Dette har bevirket, at det har været nødvendigt både at ramme flere pæle og bygge nye funderingsbjælker bredere og med en stærkere armering end først projekteret.

Yderligere oplyser [adresse], at der under renovering blev fundet meget byggeaffald i de nye udgravninger for de nye fundamenter, som stammede fra det oprindelige byggeri.

[adresse] oplyser, at de endelige skema C-udgifter i renoveringssagen kan opgøres således:

![](data:image/png;base64...)

Fig. 1: Overblik over udgifterne for renoveringsarbejdet - støttede og ustøttede arbejder.

Kapitaltilførsel

[adresse] oplyser, at kapitaltilførslen ikke vil blive påvirket af indeksreguleringen. Den samlede kapitaltilførsel er fortsat 1.500.000 kr., hvoraf kommunens andel er på 300.000 kr.. Beløbet er afsat og udbetalt i 2018.

[adresse]

Kommunen skal stille 100% garanti for det støttede lån, som ligger udover 60% af ejendommens værdi. Landsbyggefonden regaranterer med 50% af kommunens garanti.

Der er ved skema B godkendt kommunal garanti for 261 mio. kr. ØsterBO oplyser til sagen, at der er behov for yderligere garanti for 21,7 mio. kr., således at den kommunale garanti ialt udgør 282,7 mio. kr.

Huslejen

Helhedsplanen indeholder tre typer af renoveringer, og huslejen bliver derved differentieret i forhold til hvilken type af renovering, der er foretaget af lejemålet.

[adresse] oplyser, at huslejen ved byggeriets afslutning udgør:

Husleje pr. m2 pr. år:

![](data:image/png;base64...)

Fig 2: Opgørelse over husleje pr. lejemålstype - oplyst af [adresse]

Lovgrundlag

Ifølge støttebekendtgørelsens §44 skal kommunalbestyrelsen påse, at de stillede betingelser er opfyldt, og ansøgningen om godkendelse af den endelige anskaffelsessum indeholder de oplysninger, der skal bruges for at kunne træffe beslutning.

Det er en forudsætning for støtten fra Landsbyggefonden, at kommunalbestyrelsen garanterer for de optagne lån, jf. almenboliglovens §91, stk. 13. Efter samme bestemmelses stk. 14 skal Landsbyggefonden endvidere regarantere for 50% af kommunens garanti.

Forvaltningens bemærkninger

Forvaltningen har påset, at de stillede betingelser er opfyldt og anbefaler, at udvalget godkender anmodningen og byggeregnskabet med en endelig anlægssum på i alt 368.852.403 kr.

### Økonomi

Centralt Budget har ingen bemærkninger af bevillingsmæssig karakter.

### Klima og resiliensvurdering

Ingen bemærkninger

### Sagens videre forløb

Sagen skal behandles af Økonomiudvalget og byrådet

### Teknik- og Miljødirektøren indstiller,

|  |  |
| --- | --- |
| at | udvalget godkender skema C med en samlet anlægssum på 368.852.403 kr., |
| at | udvalget overfor byrådet anbefaler at vedstå en kommunal garanti på 282,7 mio. kr. |

### Beslutning

Godkendt.